परोपकार करना ही श्रेष्ठ कर्म
नवदुर्गामंदिर बूढ़ा महादेव मंदिर में चल रही श्रीराम चरितमानस कथा में गुरुवार को सातवें दिन कथाव्यास युवराज शर्मा ने भक्तजनों को परोपकार का महत्व विस्तार से समझाया। कथाव्यास ने कहा कि रामचरित मानस के अनुसार परोपकार के समान कोई धर्म नहीं है। उन्होंनें कहा कि जब हम अपने स्वार्थ से उठकर देश एवं समाज के लिए कुछ ऐसा कार्य करते हैं जिससे समाज का भला हो, उसे परोपकार कहते हैं।
श्रीराम चरित मानस कथा के सातवें दिन कथाव्यास युवराज शर्मा ने मधुर भजनों के साथ श्रीराम कथा की संगीतमयी प्रस्तुति से भक्तों को झूमने पर मजबूर कर दिया। पिछले सप्ताह से निरंतर जारी श्रीरामचरित मानस कथा का समापन विशाल भंडारे से होगा।
गुरुवार को कथा में राजकुमार ,बिजेन्द्र, प्रवीन गर्ग ,महेश गुप्ता ,सतीश बंसल ,डाॅक्टर सुभाष वर्मा,मानक चंद गुप्ता, गोपाल ,बाबा कांशी गिरी मंदिर के प्रधान रुप चन्द अरोड़ा, नगर पालिका प्रधान कविता नंदवानी, पंचनद महिला जिलाध्यक्ष आशा तनेजा, सोनू प्रजापत, अनिल भारद्वाज, गौरव गर्ग, शिवओम भारद्वाज, मैनेजर रोशन लाल अनिल गर्ग उपस्थित रहे।
झज्जर. श्रीरामचरितमानस कथा सुनाते कथाव्यास युवराज।
खाटू श्याम यात्रा के लिए गुभाणा से श्रद्धालुओं जत्था रवाना
बादली| श्रीश्याम लोकहित समिति का पैदल जत्था गुरुवार को खाटूश्याम धाम की यात्रा के लिए रवाना हुआ। कार्यक्रम की अध्यक्षता समिति के अध्यक्ष नरेश कौशिक की। यात्रा पर रवाना होने से पूर्व श्याम मंदिर गुभाणा में हवन का आयोजन कराया गया। इसमें यात्रा पर जाने वाले नरेश कौशिक, इंद्रजीत, राणो देवी, भूपेन्द्र, कृष्ण, गोपाल, साभे, सत्यवान, देवेन्द्र, लीलू, देवेन्द्र कौशिक, राजो, प्रदीप, सतबीर, अरुण, सुन्दरलाल, बिजेंद्र के परिजनों अन्य ग्रामीणों ने हिस्सा लिया। इसके उपरांत सभी भक्त हाथों में ध्वजा लेकर श्याम खाटू यात्रा के लिए रवाना हुए। समिति की ओर से यह 20वां पैदल जत्था है, जिसमें काफी संख्या में युवाओं सहित महिलाएं भी यात्रा में शामिल हुई। श्याम भक्त 280 किलोमीटर की पैदल यात्रा कर 7 दिनों में खाटू धाम पहुंचेंगे।
hin_Deva hin_Deva hin_Deva awa_Deva awa_Deva hin_Deva hin_Deva